García Lorca var [[homoseksuel]] og havde flere forhold til mænd muligvis også til kunstneren [[Salvador Dalí]]. Hans seksualitet begrænsede ham psykisk. Han kunne ikke vise sit sande jeg, da homoseksualitet var uacceptabelt i det macho-prægede andalusiske samfund, han kom fra. Denne indre konflikt gjorde, at Lorca til tider levede et deprimeret liv. Som et forsøg på at "gøre ham bedre", sendte hans familie ham til [[New York City|New York]], hvor han aldrig følte sig tilpas. Her skrev han det triste værk ''Poet i New York'' (sp. "Poeta en Nueva York") (udgivet posthumt i [[1940]]). Lorca afspejler sine dybeste tanker, begær og holdninger i mange af sine værker, og "Poet i New York" er et af mange eksempler på det. Også hans store kærlighed til Dalí udtrykte han i digtet "Oda a Salvador Dalí". Han vendte tilbage til Spanien i [[1930]], hvor han blev henrettet i [[1936]] af en [[falangist]]isk [[Skydning (henrettelse)|eksekutionspeloton]]. Under [[Francisco Franco]]s diktatur i Spanien ([[1939]]-[[1975]]) var García Lorcas værker forbudt.
Historie LGBT-personer